《寄许越州》
宋代·梅尧臣

开元冠盖里，无若贺知章。
乞得镜湖水，洗出明镜光。
行坐镜与镜，身衣羽人裳。
心存黄庭经，目视白鸟行。
岁时忽已古，高韵抗彭庄。
今闻许子春，来守稽山傍。
稽山风镜在，镜水菰蒲长。
腊市开梅萼，霰雪凌早芳，
卧龙生茗舌，鼓角催新阳。
焙边可以啜，树间可以觞。
贺老於当日，必定无此尝。
唯有李白诗，酒船芙蓉香。
安得效白也，剩载借艅艎。
与君同醉翁，智虑收肝肠。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。